3 mans, vrou dood in skietery by huis in Mitchells Plain | Netwerk24
Drie mans en 'n vrou is Dinsdag in die vroeë oggendure in 'n huis in Mitchells Plain, Kaapstad, doodgeskiet.
Die slagoffers was tussen die ouderdomme van 30 en 32 jaar oud.
Die polisie sê in 'n verklaring daar is aanduidings dat die voorval bendeverwant is.
"Die bende-eenheid en forensiese deskundiges is op die toneel op soek na leiddrade," lui die verklaring deur brig. Novela Potelwa, provinsiale polisiewoordvoerder.
"Volgens die inligting wat tot dusver aan die polisie verskaf is, was die slagoffers in 'n huis in Hazeldenestraat, Portlands, toe 'n voertuig met drie insittendes by die eiendom stop. Al drie insittendes het glo by die huis ingegaan en talle skote afgevuur voordat hulle gevlug het."